{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog odluke o osnovici za izračun iznosa naknade za rad udomitelja i iznosa opskrbnine za 2026. godinu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"ELDINA DRAŠKOVIĆ","ODLUKU,\n I.","Nevjerojatnih pet eura povišice na osnovicu kao odgovor na inflaciju, rast troškova i svakodnevnu brigu o djeci. To nije pomoć, to je uvreda. \nNazvati to povećanjem znači vrijeđati inteligenciju onih koji 24 sata brinu o najosjetljivijoj skupini našeg društva. Pet eura nije čak ni simbolična gesta, to je administrativni šamar i jasna poruka udomiteljima kojih je ionako premalo, a ovakvim postupcima biti će nas još manje. Kako bi se više ljudi odlučilo na udomiteljstvo, nužno je udomitelje motivirati i adekvatno nagraditi. To ne znači „plaćati ljubav“, već priznati da udomiteljstvo zahtijeva vrijeme, energiju, znanje i emocionalnu snagu. Pravedna financijska naknada važan je  korak u tom smjeru. Udomitelji trebaju osjećati da nisu prepušteni sami sebi, već da su partneri sustava koji brine o djeci.\nUlaganje u udomiteljstvo ulaganje je u budućnost djece i društva u cjelini. Kada društvo jasno pokaže da cijeni i podržava udomitelje, veća je vjerojatnost da će se više ljudi odvažiti otvoriti svoj dom i srce djeci kojoj je to najpotrebnije.","Nije prihvaćen","Ministarstvo kontinuirano radi na poboljšanju materijalnog položaja udomitelja. Tako je predmetna osnovica od 2022. do danas povećana za 43,2%, odnosno s 500,00 kuna / 66,36 eura na 95,00 eura. Prilikom donošenja odluke o osnovici u obzir se uzimaju i mogućnosti državnog proračuna."]
[2,"UDRUGA UDOMITELJA OSJEČKO-BARANJSKE ŽUPANIJE - SAMARIJANKA","ODLUKU,\n I.","Poštovani \nS obzirom na osnovicu koju ste stavili u prijedlogu moramo izraziti nezadovoljstvo. Troškovi života i svih ostalih izdataka prema izračunu ove osnovice ne prate rast mirovina i plaća uz inflaciju koja ne posustaje. Naš prijedlog da osnovica bude bar 110 € što bi minimalno promijenilo tešku situaciju u Udomiteljstvu. Pohvalno je što vi kao vlada imate volju podići udomiteljstvo na višu razinu. No sigurno je jedno da imamo pad udomiteljskih obitelji jer osim što smo za korisnike dostupni svih 365 dana  u godini 24 sata dnevno. Ne možemo se nositi sa ovoliko niskim naknadama. Naknada za rad standardnih udomitelja za odrasle je ispod minimalne plaće u RH. Mišljenja smo da bi plan rasta opskrbnina i  naknada trebalo usklađivati srazmjerno rastu mirovina .Statistike nažalost potvrđuju stalan pad broja udomiteljskih obitelji. Starija populacija udomitelja izlazi iz sustava radi dobne granice dok mladi nemaju motivacije kada im se predoče obveze i odgovornosti .","Nije prihvaćen","Ministarstvo kontinuirano radi na poboljšanju materijalnog položaja udomitelja. Tako je predmetna osnovica od 2022. do danas povećana za 43,2%, odnosno s 500,00 kuna / 66,36 eura na 95,00 eura. Prilikom donošenja odluke o osnovici u obzir se uzimaju i mogućnosti državnog proračuna."]